Йәнбәков Арыҫлан Әсғәт улы

Йәнбәков Арыҫлан Әсғәт улы (3 август 1980 йыл — 21 сентябрь 2011 йыл) — башҡорт актёры, йырсы, режиссёр, телетапшырыуҙар алып барыусы.

 Биография 
Арыҫлан Әсғәт улы Йәнбәков 1980 йылдың 3 авгусында Башҡорт АССР-ының Сибай ҡалаһында актёрҙар БАССР-ҙың халыҡ артисы Әсғәт Йәнбәков Һәм БАССР-ҙың атҡаҙанған артисы Рәмзиә Ҡудашева ғаиләһендә тыуа.

Заһир Исмәғилев исемендәге Өфө дәүләт сәнғәт институтын тамамлағандан һуң Арыҫлан Мөбәрәков исемендәге Сибай башҡорт дәүләт драма театрында эшләй.

2004—2011 йылдарҙа Мәжит Ғафури исемендәге Башҡорт академия драма театры актёры һәм режиссёры була. Башҡортостан юлдаш телевидениеһында «Башҡорттар» программаһын алып бара .

2011 йылда Борис Щукин исемендәге театр институтын тамамлай.

Шул уҡ йылдың 21 сентябрендә Нуғай ҡасабаһында үҙе төҙөгән йорттан алыҫ булмаған электр бағанаһында аҫылынған көйө табыла.

Сибай ҡалаһы зыяратында ерләнгән.

 Ижади эшмәкәрлеге 
Актёрлыҡ эше:
 атай роле («Ҡоралай», реж. Р Фатхиев);
 А. Иҙелбаевтың «Һуңғы ғәйнә» драмаһында Юлдыҡай («Һуңғы гәйнә», реж. И. Гиляжев);
 И. Йомағоловтың «Сәсәндәр» драмаһында Айбағыш («Сәсәндәр», реж. А. Йомағолов);
 Б. Бикбайҙың «Ҡоҙаса» комедияһында Басир (реж. Ә. Абушахманов) һәм башҡалар .
Режиссерлыҡ эштәре:
 «Асығыҙ, милиция!» комедияһы (Н. Ғәйетбаев пьесаһы буйынса);
 комедия «Ай әттәгенәһе, ирем ҡайтты» (Н. Ғәйетбаев пьесаһы буйынса);
 «Хыялый» лирик комедияһы (С. Әбүзәров пьесаһы буйынса)
 комедия «Гипнотизер, йәки ялған Детекторы» (В. Сигарев пьесаһы)Гадальшина К. Загипнотизировали…// «Рампа», 2011. № 2 (208). — с.9. ;
 драма «Хазина» (С. Әбүзәров пьесаһы буйынса) — тамамламаны.

Йыр репертуары: «Кис ултырып ҡыҙҙар сигеү сигә», «Гәрәбә», «Гармуным, уйна һин», «Һаҡмар һылыуы», «Ҡоралай» һәм башҡалар .

 Наградалары 
 «Ирәндек мондары» йыр конкурсы лауреаты (2002)

 Хәтер 
«Ҡурай» телеканалы уға бағышлап «Хазина» тип аталған cd диск сығарҙы.

 Иҫкәрмәләр 

Категория:Рәсәй актёрҙары
Категория:Өфө дәүләт сәнғәт институтын тамамлаусылар
Категория:Башҡорт йырсылары
Категория:Шәхестәр:Башҡорт дәүләт академия драма театры
Категория:Алфавит буйынса шәхестәр
Категория:3 августа тыуғандар
Категория:1980 йылда тыуғандар
Категория:Сибайҙа тыуғандар
Категория:21 сентябрҙә вафат булғандар
Категория:2011 йылда вафат булғандар
Категория:Өфөлә вафат булғандар